จังหวัดนครสวรค์ เกิดวาตภัยในพื้นที่ตำบลหนองหลวง อำเภอท่าตะโก บ้านเรือนเสียหาย 9 หลัง
กรมป้องกันและบรรเทาสาธารณภัย รายงานสถานการณ์ลมตะวันตกเฉียงใต้และลมตะวันออกเฉียงใต้ที่พัดปกลุมประเทศไทยตอนบน ทำให้บริเวณประเทศไทยตอนบนมีฝนฟ้าคะนองกับมีลมกระโชกแรงและจากอิทธิพลของลมตะวันออกเฉียงใต้ที่พักปกคลุมอ่าวไทย ภาคใต้และทะเลอันดามัน ส่งผลให้เกิดฝนฟ้าคะนองและฝนตกหนัก โดยในรอบ 24 ชั่วโมงที่ผ่านมาเกิดวาตภัย 1 จังหวัด ได้แก่ นครสวรค์ ในพื้นที่ตำบลหนองหลวง อำเภอท่าตะโก บ้านเรือนเสียหาย 9 หลัง ขณะที่ในระหว่างวันที่ 10 – 17 ที่ผ่านมา มีพื้นที่ประสบวาตภัย 18 จังหวัด 39 อำเภอ 57 ตำบล 122 หมู่บ้าน บ้านเรือนเสียหาย 899 หลังกรมป้องกันและบรรเทาสาธารณภัย ได้ประสานจังหวัดองค์กรปกครองส่วนท้องถิ่นและหน่วยงานที่เกี่ยวข้องเร่งให้การช่วยเหลือผู้ประสบภัย สำรวจและประเมินความเสียหายเพื่อดำเนินการช่วยเหลือตามระเบียบกระทรวงการคลังฯ ประชาชนสามารถแจ้งเหตุและขอความช่วยเหลือทางไลน์ “ปภ.รับแจ้งเหตุ 1784” โดยเพิ่มเพื่อน Line ID @1784DDPM และสายด่วนนิรภัย1784 ตลอด 24 ชั่วโมง